De officiis
De officiis est Marci Tullii Ciceronis opus philosophicum, anno 44 a.C.n. scriptum, capitalis fons ethicae antiquitatis, et liber in philosophia occidentali magni habitus. Cicero opus suum De officiis inscripsit interpretatus Graecum καθῆκον, quod 'conveniens' et 'officium' significat. Cicero hic praecipue ethica Stoica utitur fundamento, praesertim Panaetii Rhodii opere Περὶ τοῦ καθήκοντος ('de officio') inscripto. De officiis in libris tribus consistit: in primo de honestis rebus (τὰ καλά), in secundo de utilibus (τὰ χρηστά), in tertio de amborum officiorum inter se conflictione agitur.